રાજ્યમાં ઊનાળો ચાલુ થાય તે પહેલા જ પાણીની તંગી જોવા મળી રહી છે તો રાજ્યના મુખ્યમંત્રીએ ખેડુતોને ઉનાળામાં પાક ન લેવા અપીલ કરી છે. મુખ્યમંત્રીના આવા નિવેદનથી રાજ્યભરના ખેડૂતો નારાજ થયા છે. તો બીજી તરફ કોંગ્રેસે પણ સરકાર પર પ્રહાર કર્યા છે. ગુજરાત યુનિવર્સિટીના કન્વેન્શન હોલમાં એજ્યુકેશન ફેરમાં સંબોધન કરતા મુખ્યમંત્રીએ કહ્યું હતું કે, ડેમમાં પાણી ઓછું હોવાથી ઉનાળુ પાક માટે ખેડૂતોને પાણી અપાશે નહિ. નર્મદાના પાણી પર રાજ્યના ૧૦ હજારથી પણ વધુ ગામડા અને ૧૬૭ જેટલા નગરોને પીવાના પાણીની તકલીફ ન પડે તે માટે ઉનાળુ પાક ખેડૂતો ન કરે તેવી અપેક્ષા રાખીએ છીએ.